ค่าฝุ่น PM 2.5 พื้นที่ กทม.และปริมณฑลเกินเกณฑ์มาตรฐาน 42 สถานี สูงสุดบริเวณมหาชัย จังหวัดสมุทรสาคร
ค่าฝุ่น PM 2.5 พื้นที่ กทม.และปริมณฑลเกินเกณฑ์มาตรฐาน 42 สถานี สูงสุดบริเวณมหาชัย จังหวัดสมุทรสาครนายประลอง ดำรงค์ไทย อธิบดีกรมควบคุมมลพิษ (คพ.) กล่าวว่า จากการติดตามตรวจสอบสถานการณ์ฝุ่นละออง PM2.5 ในพื้นที่กรุงเทพมหานครและปริมณฑลวันนี้ 11 ธันวาคม 2562 ปริมาณฝุ่นละอองขนาดไม่เกิน 2.5 ไมครอน (PM2.5) ตรวจวัดได้ระหว่าง 33 - 85 ไมโครกรัมต่อลูกบาศก์เมตร ภาพรวมปริมาณฝุ่นละอองเพิ่มขึ้นจากเมื่อวานนี้ 10 ธันวาคม 2562 เกินเกณฑ์มาตรฐาน 42 สถานี พบพื้นที่ที่คุณภาพอากาศเริ่มมีผลกระทบต่อสุขภาพมีค่าสูงสุดบริเวณตำบลมหาชัย อำเภอเมือง จังหวัดสมุทรสาคร 85 ไมโครกรัมต่อลูกบาศก์เมตร เนื่องจากสภาพอากาศลมสงบตั้งแต่ช่วงค่ำวันที่ 10 ธันวาคมถึงวันนี้ ประกอบกับมีปริมาณรถหนาแน่นและติดขัดในหลายเส้นทาง โดยเฉพาะฝั่งขาเข้ากรุงเทพมหานครจนเกิดการสะสมตัวของฝุ่นละอองในพื้นที่กรุงเทพมหานครและปริมณฑล ขอให้ประชาชนในพื้นที่ดังกล่าว ควรเฝ้าระวังสุขภาพและลดระยะเวลาการทำกิจกรรมกลางแจ้ง ทั้งนี้ จากการคาดการณ์ฝุ่นละอองมีโอกาสสูงขึ้นอีกต้องเฝ้าระวังเป็นพิเศษบริเวณพื้นที่กรุงธนใต้และบางพื้นที่ของจังหวัดสมุทรสาครอธิบดีกรมควบคุมมลพิษ (คพ.) กล่าวย้ำว่า ขอความร่วมมือประชาชนงดการเผาในที่โล่งทุกชนิด บำรุงรักษาเครื่องยนต์ไม่ให้เกิดควันดำ ใช้ระบบขนส่งสาธารณะทดแทนการใช้รถส่วนบุคคล ตรวจสอบและไม่ใช้รถขนส่งสาธารณะที่มีควันดำ และขอความร่วมมือสถานที่ก่อสร้างและโรงงานอุตสาหกรรมควบคุมและลดการระบายฝุ่นและมลพิษทางอากาศด้วย